Gondolj bele, ha létezne egy olyan gép, amihez ha hozzákapcsolnád az agyadat
életed végéig csak a legkellemesebb érzéseket táplálná bele.
Ha lenne lehetőséged egy ilyen életet választani, megtennéd?
Ezt a kérdést tette fel Robert Nozick filozófus
az Élménygép nevezetű kísérlete során.
A kísérletben arra kérnek, hogy képzeljünk el egy világot,
amelyben a tudósok kifejlesztettek egy valóságot szimuláló gépet,
amely garantálja, hogy csak jó élményeket fogsz átélni, fájdalmasakat sosem.
Mi a csel?
Teljesen magad mögött kell hagynod a valóságot,
viszont a különbség alig észrevehető.
Az élményeid megkülönböztethetetlenek lesznek a valóságtól.
Az élet jó és rossz pillanatainak váltakozását
a jó pillanatok végeláthatatlan sorozata váltja fel.
Jól hangzik, ugye?
Csábító ajánlatnak tűnik, de valójában nem annyira eszményi.
A kísérletet egy filozófiai fogalom, a hedonizmus
megcáfolására találták ki,.
A hedonisták számára
a legfontosabb dolog az életben az élvezetek maximális mértékű hajszolása,
mivel az élvezet a legjobb dolog az életben.
A hedonistáknál a legjobb dolog, amit az ember tehet magáért,
olyan tevékenység választása, ami a lehető legnagyobb mennyiségű örömöt
és abszolút semmi fájdalmat nem okoz.
Korlátlan élvezet minusz nulla fájdalom egyenlő maximális nettó élvezet.
Más szavakkal, ez az Élménygép által szolgáltatott pontos forgatókönyv.
Tehát ha a hedonizmust választanád életfilozófiádul
a géphez való csatlakozás a legjobb választás.
De mi van, ha az élet nem csak az élvezetekről szól?
Nozick azt hitte, ezt fogja bebizonyítani
élménygépes gondolatkísérletével.
Annak ellenére, hogy a gép korlátlan élvezetet ígért,
mégis mindig talált okot arra, hogy ne csatlakoztassa
a kísérlet többi résztvevőjéhez hasonlóan.
De mi tud minket eltántorítani attól, hogy egy élvezetekkel teli jövőt válasszunk?
Nézzük ezt a forgatókönyvet!
Betsy és Xander egy szerető, odaadó párkapcsolatban élnek.
Betsy fülig szerelmes, és még soha nem érezte magát boldogabbnak.
Habár Betsy tudtán kívül
Xander a nővérének, Angelicának is udvarol,
szerelmes leveleket írogat és titokban találkozgatnak kapcsolatuk alatt.
Ha Betsy rájönne,
az tönkretenné a kapcsolatát Xanderrel és Angelicával is.
És ez az élmény annyira traumatikus lenne, hogy soha többé nem tudna újra szeretni.
Betsy boldog tudatlanságban él Xander hűtlensége mellett,
a hedonisták szerint pedig jobb is így, a sötétségben maradni
és továbbra is a legnagyobb boldogságban élni.
Amíg Betsy nem tud a viszonyról
az élete garantáltan ugyanolyan boldogan fog telni, mint jelenleg.
Szóval, van értelme annak, hogy Betsy megtudja az igazságot?
Képzeld magad Betsy helyébe.
Inkább az igazságot szeretnéd tudni?
Ha a válasz igen,
akkor te egy olyan opciót választanál, ami nagyban csökkenti az örömmennyiséget.
Eszerint hiszel abban, hogy vannak dolgok az életben,
amelyek nagyobb értékkel bírnak, mint az élvezet.
Igazság, tudás, őszinte emberi kapcsolatok.
Ezek a dolgok, amelyek a listán szerepelnének.
Ha sosem tudná meg az igazságot,
Betsy igazából a saját Élménygépe kreálta világban élne,
egy boldogsággal teli világban, ami távol áll a valóságtól.
Ez a szerelmi háromszög egy extrém példa,
de tükrözi a mindennapi életben hozott döntéseinket.
Szóval akár Betsy, akár saját döntésed esetében
miért érezheted úgy, hogy a valóságnak kulcsfontosságú szerepe van?
Talán mert van valami inherens érték a valódi élményekben,
legyen az kellemes, vagy fájdalmas?
Talán mert te magad is értékesebb vagy,
amikor a való élet örömeit és fájdalmait éled át?
Talán Nozick kísérlete nem ad mindenre választ,
de ráébreszthet arra, hogy habár a való élet nem tökéletes,
van benne olyan valódi érték, ami többet ér a gombnyomásra kapott örömnél.